Legal Document

Category: 21

Text:
137. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Ε5/3446(α) της 16/21 Ιουλ. 1986 (ΦΕΚ Β΄ 518) Έναρξη θητείας των πρώτων εκλεγμένων προέδρων, αντιπροέδρων, διευθυντών σχολών των Τ.Ε.Ι. και λήξη της θητείας των εκπροσώπων στη συνέλευση και την Επιτροπή Ακαδημαϊκού Ασύλου (Ε.Α.Α.). Κυρώθηκε και από την έκδοση της έχει ισχύ Νόμου από το εδάφ. ιδ της παρ. Β άρθρ. 7 Νόμ. 1674/1986 (ΦΕΚ Α΄ 203) (Τόμ. 31, σελ. 30,28). Έχοντας υπόψη: 1.Τις διατάξεις του Νόμ. 1404/1983 «δομή και λειτουργία των Τεχνολογικών Εκπαιδευτικών Ιδρυμάτων» (Φ.Ε.Κ. 173 τ.Α΄). 2.Το γεγονός ότι η θητεία των πρώτων εκλεγμένων οργάνων ή εκλεγμένων εκπροσώπων σε συλλογικά όργανα των Τ.Ε.Ι., λόγω των χρονολογιών που έχουν τεθεί από το νόμ. 1404/1983 (άρθρ. 36 παρ. 8β), περιορίζεται στο ελάχιστο, αποφασίζουμε: 1.Η θητεία των πρώτων προέδρων και αντιπροέδρων Τ.Ε.Ι. που έχουν εκλεγεί και που θα εκλεγούν λήγει την 31 Αυγ. 1989 ενώ των πρώτων διευθυντών σχολών που έχουν εκλεγεί και όσων θα εκλεγούν την 31η Αυγ. 1988. 2.Οι πρόεδροι και αντιπρόεδροι που έχουν εκλεγεί αναλαμβάνουν καθήκοντα την 1.8.1986, ενώ όσοι θα εκλεγούν αμέσως μετά την εκλογή τους. Οι πρώτοι διευθυντές αναλαμβάνουν καθήκοντα αμέσως μετά την εκλογή τους. 3.Η πρώτη θητεία των εκπροσώπων στη συνέλευση και την Ε.Α.Α. λήγει την 31η Αυγ. 1987. 4.Η διαπιστωτική υπουργική πράξη εκλογής προέδρου και αντιπροέδρου Τ.Ε.Ι. δημοσιεύεται στην Εφημερίδα της Κυβερνήσεως. Κάθε προηγούμενη απόφαση που ρυθμίζει το ίδιο θέμα ανακαλείται. Σελ. 16,57778(γ) Τεύχος 1227-Σελ. 32 Η ανωτέρω Απόφαση κυρώθηκε και έχει ισχύ νόμου από την έκδοσή της από το εδάφ. Α της παρ. 1 άρθρ. 16 Νόμ. 1824/1988, ΦΕΚ-Α-296 (τόμ. 32, σελ. 116,375).